

REPUBLIKA HRVATSKA

KARLOVAČKA ŽUPANIJA

GRAD DUGA RESA

**G r a d s k o v i j e ć e**

KLASA: 021-05/19-01/02

URBROJ: 2133/03-01/09-20-

Duga Resa, 30. prosinca 2020.g.

**Z A P I S N I K**

**33. redovne sjednice Gradskog vijeća Grada Duge Rese,**

**održane 30. prosinca 2020. g., s početkom u 10 sati, video konferencijom**

Sjednicom Gradskog vijeća predsjeda predsjednik Gradskog vijeća Ivan Moguš. Otvorio je sjednicu i pozdravio sve uključene u rad sjednice: vijećnike, gradonačelnika Tomislava Boljara, zamjenicu gradonačelnika Katarinu Srakočić i pročelnike gradskih upravnih tijela:

- Helenu Milković - Klokočki, pročelnicu Gradske službe

- Kristinu Luketić, pročelnicu Upravnog odjela za gospodarstvo, društvene

djelatnosti, stambene, pravne i opće poslove

- Miru Fudurić-Kurelić, pročelnicu Upravnog odjela za proračun, financije, javne

prihode i gradsku riznicu djelatnosti, stambene, pravne i opće poslove ,

- Mladena Rakočevića, pročelnika Upravnog odjela za prostorno planiranje,

komunalno gospodarstvo, zaštitu okoliša i imovinu

**Poštivajući u cijelosti preporuke i mjere Nacionalnog Stožera civilne zaštite ova sjednica Gradskog vijeća sazvana je uz sljedeće napomene:**

**1./ sjednica Gradskog vijeća će se održati video konferencijom putem Zoom aplikacije koja omogućuje svim vijećnicima raspravu i glasanje o točkama dnevnog reda sjednice Gradskog vijeća. Svi pozvani na sjednicu Gradskog vijeća, a kojima će to biti potrebno dobit će pravodobnu tehničku podršku Gradske službe radi prisustvovanja i sudjelovanja u radu video sjednice Gradskog vijeća;**

**2./ temeljem članka 90. stavak 1. Poslovnika Gradskog vijeća Grada Duge Rese (Službeni glasnik 8/14, 6/17) predlaže se dnevni red sjednice bez održavanja aktualnog sata;**

**3./ temeljem članka 128. Poslovnika Gradskog vijeća Grada Duge Rese (Službeni glasnik 8/14, 6/17) ograničava se javnost rada sjednice te na istu neće biti pozvane osobe neophodne za odlučivanje i to županijski vijećnici kao i mediji. Nakon održane sjednice Gradskog vijeća, Grad Duga Resa o istome će izvijestiti medije te se zainteresiranima mogu dati priopćenja za javnost;**

**4./ temeljem izdanih mjera i preporuka o navedenim točkama dnevnog reda, Gradsko vijeće odlučivati će bez sjednica radnih savjetodavnih tijela Gradskog vijeća.**

Pozivi za sjednicu dostavljeni su e-mailom ravnateljima i direktorima gradskih tvrtki i

ustanova da se mogu uključiti u rad sjednicu Gradskog vijeća što je učinio direktor tvrtke Komunalno Duga Resa d.o.o. Ivan Klokočki.

U uredu 40 Gradske službe za praćenje video konferencije (u ulozi host-a) i glasovanje po zaključcima nazočne su Sanda Samovojska administrativni tajnik Gradske službe i administrativni referent Mirjana Duganić za vođenje zapisnika.

Na zahtjev predsjednika Gradskog vijeća administrativni referent izvršila je prozivku vijećnika i utvrdila putem video konferencije da sjednicu prate vijećnici: Dijana Zadrović, Zlatko Grčić, Vjekoslav Tutek, Marijo Popovački, Matija Katić, Ljiljana Galić, Mijo Ivanić, Ivana Čepuran, Anđelko Grman, Branko Primužak, Miroslav Furdek, Zlatko Matičić, Borna Grgurić, Bruno Kurelić, Ivan Moguš, Jasmin Sarvan i Marko Benić.

U rad sjednice uključeno je svih 17 vijećnika.

Zbog izvanrednih okolnosti sjednica Gradskog vijeća održava se video konferencijom na način da su istoj prisutni svi vijećnici, gradonačelnik i zamjenica gradonačelnika iz svojih domova, pročelnici Gradskih upravnih tijela iz kabineta gradonačelnika, predsjednik Gradskog vijeća i pročelnica Gradske službe iz Gradske službe – ured 39, administrativna tajnica i administrativni referent iz ureda br. 40 Gradske službe.

Marija Kovačević, samostalni upravni referent za ekonomska pitanja na poslovima razvoja gospodarstva i europskih integracija Upravnog odjela za gospodarstvo, društvene djelatnosti, stambene, pravne i opće poslove i Matija Ivanić, komunalni redar Upravnog odjela za prostorno planiranje, komunalno gospodarstvo, zaštitu okoliša i imovinu (u ulogama host-a), pripremili su i tehnički prate video zapis iz ureda br. 50 gradske uprave.

**Za sjednicu Gradskog vijeća postoji video zapis.**

Uz poziv za sjednicu dostavljeni su radni materijali. Za točku 5., kako je vijećnicima i najavljeno u pozivu, naknadno je dostavljen pisani materijal na kućnu adresu i na e-mail 24. prosinca 2020. g.

Predsjednik Gradskog vijeća uvodno je upozorio vijećnike na mogućnost prekida veze ili da se ponovno osjeti potres, koji ukoliko bi bio jačih razmjera, da prekine prijenos sjednice da se svi zadrže negdje u blizini uz mobitele i internetske veze da može biti nastavljen i dovršen rad sjednice. Obzirom da je danas 30. 12. 2020. g. ostao je samo jedan dan za donošenje proračuna za 2021. g. što ne bi bilo dobro.

Predsjednik je predložio dopunu dostavljenog dnevnog reda u pozivu za sjednicu točkom 24./ Odluka o kapitalnoj pomoći tvrtki Komunalno Duga Resa d.o.o. za sufinanciranje sanacije objekta - Novigrad na Dobri za koju je vijećnicima dostavljen radni materijal e-mail-om 28. prosinca 2020. g.

Otvorena je raspravu o predloženom dnevnom redu.

Vijećnik Zlatko Matičić predložio je vijećnicima da se odreknu svojih naknada i ta sredstva uplate za pomoć stradalim područjima potresom te da se dopuni dnevni red donošenjem potrebne Odluke.

Predsjednik Gradskog vijeća podržao je prijedlog vijećnika i predložio da to bude prva točka dnevnog reda sjednice, a da mailom dostavljen prijedlog za dopunu dnevnog reda „Odluka o kapitalnoj pomoći tvrtki Komunalno Duga Resa d.o.o. za sufinanciranje sanacije objekta Novigrad na Dobri“ bude točka 25. Točke dnevnog reda 1 - 23 predložene u dostavljenom pozivu za sjednicu postaju točke 2. – 24. dnevnog reda.

Nitko nije imao primjedbi pa je predsjednik predloženi dnevni red dao na glasovanje. Prihvaćen je jednoglasno sa 17 glasova ZA i glasi

1. Odluka o odricanju od naknade za rad vijećnika Gradskog vijeća Grada Duge Rese do kraja mandatnog razdoblja, donošenje.
2. Verifikacija zapisnika 32. sjednice Gradskog vijeća.
3. Proračun Grada Duge Rese za 2021. godinu i projekcije za 2022. i 2023. godinu, donošenje.
4. Odluka o izvršavanju Proračuna Grada Duge Rese za 2021. godinu, donošenje.
5. Plan nabave roba, radova i usluga za 2021. godinu, donošenje.
6. Odluka o zaduženju Grada Duge Rese za ESIF kredit za javnu rasvjetu namijenjen za modernizaciju sustava javne rasvjete Grada Duge Rese od HBOR-a, donošenje.
7. Odluka o kapitalnoj pomoći tvrtki Komunalno Duga Resa d.o.o. za izgradnju kanalizacije-podsustav Belavići: Sv. Petar – Gorica i Šeketino Brdo, donošenje.
8. Odluka o kapitalnoj pomoći tvrtki Komunalno Duga Resa d.o.o. za sanaciju gubitaka vode – Duga Resa i okolne općine, donošenje.
9. Program građenja objekata i uređaja komunalne infrastrukture u Gradu Dugoj Resi za 2021., donošenje.
10. Program održavanja komunalne infrastrukture u Gradu Dugoj Resi za 2021., donošenje.
11. Program javnih potreba u kulturi Grada Duge Rese za 2021., donošenje.
12. Program javnih potreba u školstvu-iznad standarda Grada Duge Rese za 2021., donošenje.
13. Program javnih potreba u predškolskom odgoju i obrazovanju za Grad Dugu Resu za 2021, donošenje.
14. Program javnih potreba u sportu Grada Duge Rese za 2021., donošenje.
15. Program javnih potreba za obavljanje djelatnosti Hrvatske gorske službe spašavanja – Stanice Karlovac za 2021. godinu, donošenje.
16. Program potpora poljoprivredi i ruralnom razvoju na području Grada Duge Rese za 2021., donošenje.
17. Program socijalne pomoći iznad standarda za 2021. godinu, donošenje.
18. Financijski plan za provedbu prava propisanih Odlukom o socijalnoj skrbi Grada Duge Rese za 2021. godinu, donošenje.
19. Program utroška sredstava šumskog doprinosa za 2020. godinu, donošenje.
20. Program utroška sredstava šumskog doprinosa za 2021. godinu, donošenje.
21. Odluka o mjerama pomoći lokalnom gospodarstvu i stanovništvu za ublažavanje posljedica izazvanih bolešću COVID-19, donošenje.
22. Analiza stanja sustava civilne zaštite na području Grada Duge Rese, donošenje.
23. Smjernice za organizaciju i razvoj sustava civilne zaštite 2021.-2024. na području Grada Duge Rese, donošenje.
24. Godišnji plan razvoja sustava civilne zaštite na području Grada Duge Rese u 2021. godini s financijskim učincima za trogodišnje razdoblje, donošenje.
25. Odluka o kapitalnoj pomoći tvrtki Komunalno Duga Resa d.o.o. za sufinanciranje sanacije objekta Novigrad na Dobri, donošenje.

1./ Odluka o odricanju od naknade za rad vijećnika Gradskog vijeća Grada Duge Rese do kraja mandatnog razdoblja, donošenje.

Predsjednik Gradskog vijeća pojasnio je prijedlog vijećnika Zlatka Matičića prema kojem bi se vijećnici odrekli svojih naknada do kraja svog mandata s time da se ne bi vršio obračun naknada već bi se cijeli iznos (neto s porezima i doprinosima) uplatio na žiro račun koji je vjerojatno već otvoren za obnovu Petrinje i cijelog kraja stradalog u potresu.

Predsjednik je dao riječ vijećnicima ukoliko žele komentirati ovaj prijedlog. Nitko nije imao primjedbi. Zaključena je rasprava. Predsjednik je dao zaključak na glasovanje. Prihvaćen je jednoglasno sa 17 glasova ZA.

**Gradsko vijeće donijelo je Odluku o odricanju od naknade za rad vijećnika Gradskog vijeća Grada Duge Rese.**

Predsjednik Gradskog vijeća zahvalio je vijećnicima u uvjerenju da će se još svi potruditi pružiti pomoć jer je za to vrijeme.

Predsjednik je najavio istu tematiku i dao riječ pročelnica Mira Fudurić-Kurelić.

Pročelnica je upoznala sa željom gradonačelnika da Grad Duga Resa, kao JLS, pomogne u obnovi. Nije utrošena rebalansom osigurana tekuća rezerva i odlučio je da se neutrošeni iznos 20.000,00 kn uplati na žiro račun koji će biti otvoren za obnovu razrušenog područja u potresu. Ova Odluka gradonačelnika biti će izvršena na teret proračuna za 2020. g. upoznala je pročelnica Gradsko vijeće.

Predsjednik Gradskog vijeća pojasnio je da je Oduku o tome donio gradonačelnik, a biti će u izvješću o trošenju tekuće rezerve i kao sastavni dio izvješća o izvršenju proračuna. Vjeruje da su svi vijećnici podržavaju ovakvu gestu. Nitko od vijećnika nije imao primjedbi.

Predsjednik Gradskog vijeća zaključio je točku dnevnog reda.

2./ Verifikacija zapisnika 32. sjednice Gradskog vijeća,

Zapisnik je dostavljen vijećnicima uz poziv za sjednicu.

Predlagatelj je predsjednik Gradskog vijeća. Otvorio je raspravu o dostavljenom zapisniku 32. sjednice. Vijećnici nisu imali primjedbi.

Predsjednik Gradskog vijeća dao je prijedlog zaključka na glasovanje. Prihvaćen je jednoglasno sa 17 glasova ZA

**Gradsko vijeće verificiralo je zapisnik 31. sjednice Gradskog vijeća, u dostavljenom tekstu.**

3./ Proračun Grada Duge Rese za 2021. godinu i projekcije za 2022. i 2023. godinu, donošenje,

Predsjednik Gradskog vijeća upoznao je s točkom dnevnog reda za koju je prijedlog Proračuna za 2021. i projekcijama za 2022. i 2023. g. dostavljen u radnim materijalima uz poziv za sjednicu.

Predlagatelj je gradonačelnik, a izvjestitelj za predlagatelja je pročelnica Mira Fudurić-Kurelić kojoj je predsjednik Vijeća dao riječ da obrazloži predloženi proračun. Proračun je predložen u visini 46.658.800,00 kn sa projekcijama za 2022. g. 37.122.703,00 kn i za 2023. g. u iznosu 36.909.000,00 kn. Čine ga prihodi poslovanja (6) u iznosu 35.363.050,00 kn, prihodi od prodaje nefinancijske imovine 300.000,00 kn, zaduženja u iznosu 6.500.000,00 kn i očekivanog viška u 2020. g. u iznosu 4.495.750,00 kn. Novina u sljedećoj godini je ukidanje pozicije izravnanja, a uvođenje državne pomoći, time i izmjene evidentiranja što će se odraziti na masu za plaće i zaduženja. Najznačajniji prihod je porez na dohodak (17.660.000,00 kn i čini 37,85% proračuna), ali i pomoći planirane u iznosu 10.559.050,00 kn u koje je već uključena rečen pomoć države umjesto pozicije izravnanja, te pomoći za projekte HITRO i DELFIN koje nisu dobivene u ovoj godini jer se sve prolongiralo. Višak se odnosi na nerealiziranu izgradnju nogostupa Belavići, uređenje parka te nabavu informatičke opreme za školu što će se realizirati u idućoj godini. Planirano zaduženje odnosi se na kredit kod HBOR-a u iznosu 5.000.000,00 kn za energetski učinkovitu javnu rasvjetu (Program ESIF kredita) i sustav kontrole javne rasvjete. Rashodna strana određena je za nerealizirane ugovore aglomeracije i izgradnju odlagališta Babina Gora, a u samom gradu uređenje parka i izgradnja nogostupa Belavići. Novo u idućoj godini su planirani rashodi za provođenje lokalnih izbora, rashodi za novu tvrtku INOVA Duga Resa, pomoći gospodarstvenicima i poljoprivrednicima, za Dječji vrtić, kapitalne pomoći za sanacije vodoopskrbnog sustava te za otplatu kredita. Sve je opisno u financijskim planovima i Planu razvojnih programa kao i u programima koje su u sljedećim točkama dnevnog reda sjednice. Smanjene su porezne stope, ali povećan je udio Grada u zajedničkoj raspodjeli tog dohotka. Proračun je rađen za neka „normalna vremena“ i za željeti je da se izrealizira u novoj godini.

Predsjednik Gradskog vijeća otvorio je raspravu u kojoj je vijećnik Marijo Popovački podsjetio na planove za ranije održavanje sjednice Gradskog vijeća na kojoj će se donijeti proračun, no i ove godine je to pet do dvanaest kao i prošle godine. U raspravi se osvrnuo na prihodovnu stranu proračuna u kojoj su smanjena sredstva prihoda od poreza i općih primitaka grada (u razini 10 ostvarenja ove godine) iako gospodarstvo grada u koroni nije imalo većih oscilacija. Nisu realizirani prihodi od pomoći, istaknuo je vijećnik i tražio pojašnjenje uplata prihoda od upravnih i administrativnih pristojbi koje se povećavaju za milion kn, to mu je nejasno. Ostvaren je višak 4,4 miliona kuna, a ima nerealiziranih projekata iznio je vijećnik (nogostup Belavići, uređenje parka, škole…) i predložio da se višak prenamijeni za druge potrebe kako se Grad ne bi trebao zaduživati.

Vijećnik Vjekoslav Tutek osvrnuo se na rast rashoda Gradske službe (2,4%) i podržao ako se odnosi na povećanje plaća jer je bilo skidanje plaća u par navrata, a koliko zna nisu dobivane uskrsnice i božićnice. Bilo bi dobro da se moglo povećati i više.

Istaknuo je konto 3238 (promidžba i informiranje) i iznosi sumnju zbog planiranog velikog iznosa i mogućnost da je iza toga skriveni trošak za izbornu promidžbu koji će se kasnije referirati kroz namjenom sredstava za javne potrebe u kulturu, Za udruge u kulturi ostaje na razini prijašnjih godina koja sredstva su nedostatna. Ranijih godina kad je proračun bio znatno manji udruge u kulturi imale su više sredstava. Konstantni je zastoj, ne zna zašto.

Vijećnica Dijana Zadrović, vezano na medijske priče o izgradnji školske sportske dvorane pri OŠ Ivan Goran Kovačić pitala je zašto nema u proračunu planiranih inicijalnih sredstava Grada za projekt izgradnje školske sportske dvorane.

Vijećnik Matija Katić tražio je pojašnjenje rashoda namijenjenih za naknade troškova zaposlenicima (kto 321), službena putovanja, stručno usavršavanje zaposlenika, materijali i sirovine. Iznio je iznose pozicija ove godine, izvršenje i prijedlog za 2021. g. Vijećnika je zanimalo što su ostale usluge (konto 3239) planirane 1.555.000,00 kn, iskorištene u iznosu 743.000,00 kn, a dižemo ih na 1.521.000,00 kn. Vijećnik je pitao za razloge tolikih povećanja?

Potpredsjednica Gradskog vijeća Ljiljana Galić podržala je raspravu vijećnika Matije Katića. Osvrnula se na planirana sredstva i traži pojašnjenje planiranog povećana sredstava za 200.000,00 kn namijenjenih Upravnom odjelu za proračun i financije za naknade Poreznoj upravi i održavanje novog programa što se čini puno, no za pretpostaviti je da je tako ugovoreno.

Vijećnik Jasmin Sarvan u raspravi se osvrnuo na općenitu situaciju u kojoj se nalazimo. U veljači se očekuje rebalans proračuna koji će imati i Grad Karlovac zbog aglomeracije. U petom mjesecu su izbori. Govori se o padu BDP-a 10. Nitko ne zna što nas čeka u 2021. g. Prognoze ekonomske struke nisu ohrabrujuće. Čeka nas recesija. Prognoze su da nas očekuje velika neizvjesnost i svi bi bili sretni da se ovakav proračun i ostvari bez obzira kojoj političkoj opciji se pripada.

Predsjednik Gradskog vijeća Ivan Moguš podržao je Jasmina Sarvana u procjenama. Nitko ne može predvidjeti što nas čeka u 2021. g. i bio bi sretan kad bi se ovaj proračun ispunio, no boji se da će biti jako teško i da nas čeka jedna jako teška godina i još puno rebalansa. Neizvjesnost je zaista velika potvrdio je iznijeto u raspravi vijećnika Jasmina Sarvana.

Gradonačelnik je zamolio predsjednika Gradskog vijeća da pročelnica Mira Fudurić-Kurelić odgovori vijećnicima nakon čega će pojasniti način funkcioniranja u Gradu, posebno zadnjih mjesec i pola.

Predsjednik Gradskog vijeća dao je riječ pročelnici Miri Fudurić-Kurelić koja je objasnila prihode izravnanja i različite evidencije. Upravne pristojbe su manje jer su manji komunalni doprinosi od legalizacije i bilo je oslobađanja plaćanja komunalne naknade. Pročelnica je odgovorila vijećniku Vjekoslavu Tuteku i pojasnila planirana sredstva Gradske službe. Bilo je razmišljanja o povećanju stope analogno s državom, no o plaći gradonačelnika će odlučiti Gradsko vijeće, a gradonačelnik o plaćama djelatnika. Jedan djelatnik je otišao. Planirano je za plaće i materijalna prava prema broju zaposlenih i važećem Pravilniku. O isplati materijalnih prava odlučuje gradonačelnik prema izvršenju proračuna. Nisu dobivene uskrsnice, k-15 u planiranom iznosu, niti božićnice kako su planirane, simbolično je. 7.500,00 kn se može neoporezivo dati. Nije iskorišteno u punom iznosu.

Vijećnik Vjekoslav Tutek na pojašnjenje pročelnice iznio je da ne bi trebalo biti simbolike tom malom broju ljudi gradske uprave. Ne dobe što trebaju dobiti. Za to je da se umjesto 2,4% da ima poveća na 4,2%, ali rađe će se dati će se za promidžbu, a ljudima će ostati isto. Isto rade u otežanim uvjetima. I oni žive od svog rada i svoje plaće, napomenuo je u svojoj raspravi.

Pročelnica je nastavila s odgovorom o plaćanju informatizacije i medijskom praćenju. Obaveza je ažuriranja web stranice. U ovom proračunu nema inicijalnih sredstava za izgradnju školske športske dvorane, ali kad bude potrebno ugradit će se u proračun. Prije toga treba potpisati Sporazum o financiranju.

Pročelnica je odgovorila vijećniku Matiji Katiću o planiranim službenim i objasnila planirane rashode za troškove putovanja koji su bili predviđeni, posebno za realizaciju projekta HITRO kako je projektom i predviđeno. Ako bude sve normalno, realizirat će se, tako i seminari. Od programskih usluga u poslovanju se traži nadogradnja, povezivanje programa za različite namjene ili će trebati kupiti nove što je skupo. Prisustvovalo se seminarima uglavnom preko web-a.

Vijećnik Zlatko Grčić tražio je pojašnjenje tko i zašto netko iznosom 20.000,00 kn netko plaća web stranicu ili se radi o izradi nove stranice ili promidžbi. Radi li se o novoj stranici ili promidžbi. Obzirom da mu je to struka istaknuo je da iznos troška održavanja web stranice ne prelazi 1.000,00 kn mjesečno.

Pročelnica je objasnila postupak traženja ponuda prema Planu nabave i izbora ponuditelja. Točan iznos troška zna se po završetku postupka nabave. Iznijela je primjer nabave uredskog materijala i tonera. Stavljeni su planirani i procijenjeni iznosi.

Zlatko Grčić napomenuo je da nije vidio objavljeni natječaj za ažuriranje web-a što bi ga zanimalo. I dalje tvrdi da je to preveliki iznos.

Predsjednik Gradskog vijeća do je riječ pročelnici Heleni Milković Klokočki koja je odgovorila da Grad plaća mjesečno održavanje web stranice cca tisuću kuna. 20.000,00 kn je ugovoreno neposrednom pogodbom, bez natječaja, za izradu nove web stranice, sukladno Pravilniku o jednostavnoj nabavi. Upoznala je s potrebom izrade nove stranice zbog Zakona o pristupačnosti mrežnih stranica stranice potrebitim osobama, a i dobivene su pismene preporuke Povjerenika za informiranje koje Po ocjeni transparentnosti Grad Duga Resa nije dobio nezavidan broj bodova za transparentnost i podatke koje objavljuje. Dobivene su preporuke kako je treba doraditi kako bi se podaci mogli sistematiziranije i vidljivije građanima mogli objavljivati. Prišlo se izradi nove web stranice i to je trošak za koji je planirano 20.000,00 kn.

Vijećnika Jasmina Sarvana veseli pitanje vijećnice Dijane Zadrović o inicijalnim sredstvima za izgradnju školske športske dvorane koje je on postavljao više puta no na žalost nije imao podršku ostalih 16 vijećnika, koju da je tada imao tamo već bile dizalice. Nada se da će od dvorane nešto biti.

Vijećnik Zlatko Grčić nezadovoljan je dobivenim odgovorom dvije pročelnice. Istaknuo je rečene razloge za izradu web stranice. Izrada web stranice u iznosu 20.000,00 kn nije trebala ići kroz javni natječaj. Hoće li novi kandidat u ovih 20.000,00 kn imati novu web stanicu unutar lokalnih izbora. To ističe jer se cijena se kreće do 10.000,00 kn za vrhunsku stranicu. Ako smo transparentni, istaknuo je vijećnik, zanima ga s kim je Grad potpisao Ugovor o izradi web stranice?

Pročelnica Helena Milković Klokočki odgovorila je vijećniku i upoznala s dugogodišnjom dobrom suradnjom s Obzornik marketingom s kojim je i potpisan ugovor. Jednostavnije je raditi s jednim dobavljačem s kojim se radi godinama. Grad je zadovoljan njihovom uslugom.

Sumnja u korištenje stranice u nezakonite izborne radnje i promidžbe nije moguće i bile bi vidljive i time bi se bavila vrlo neozbiljna uprava. Preporuke povjerenika za informiranje o sadržaju koji treba imati stranica Grada i o načinu njihovog djelovanja i kontrole može dostaviti za iduću sjednicu da se vidi iz kojeg razloga se ide na izradu nove stranice.

Predsjednik Gradskog vijeća dao je riječ predlagatelju - gradonačelniku Tomislavu Boljaru koji je u svom odgovoru podsjetio na teškoće i probleme u poslovanju u ovoj godini. Donošenje proračuna bilo je planirano za 18. 12., ali pola ljudi od zadnjeg Vijeća nije funkcioniralo zbog korone. Gradonačelnik je iznio pohvalu svima, posebno financijama koji su uspjeli napraviti proračun koji prati ugovorene i potpisane poslove i one koje treba odraditi. Sve što nije moglo biti iznivelirano sada biti će u rebalansu, najkasnije do 15. 2. bi trebao biti funkcionalan rebalans. Takav je dogovor s Gradom Karlovcem, Hrvatskim vodama i ViK-om, a vezano na aglomeraciju. Višak je jer neke stvari nisu mogle biti realizirane izvršit će se u 2023. g. (uređenje parka pogotovo jer bi i DKC trebao imati građevinsku dozvolu zbog prijave na ITU mehanizam) s gradovima Ozljom i Karlovcem). Srednja škola nije mogla dostaviti sve podatke o potrebnoj opremi zato se sredstva prenose. 2,5 miliona je vrijedan projekt nogostupa Belavići

nije realiziran jer nisu riješeni imovinsko pravni odnosi. Čim se to riješi i dobije građevinska dozvola kreće se sa radovima.

O cijeni izrade web stranice Grada gradonačelnik je pojasnio da se radi o prebacivanju postojećih dokumenata sa stranice na novu. Iznenadio se visokim cijenama koje su tražene (od tridesetpet do pedesettisuća kuna). U izradi stranice nastoje se zadovoljiti svi uvjeti o pristupu informacijama i biti će izrađena sukladno preporukama povjerenika za informiranje. U organizaciji prometa za vrijeme aglomeracije biti će puno komunikacije s medijima i građanima jer će se morati pratiti alternativni pravci da ne dođe do gužve i to neće trajati kratko.

Nema skrivenih izbornih promidžbi i vijećnici bi to primijetili da se dogodi. Pojasnio je i sredstva za kulturu. Vjeruje da će planirano zadovoljiti veći dio godine jer ne zna se što će se održavati. Bilo bi dobro da Ministarstvo kulture raspiše natječaje prihvatljive udrugama u kulturi. Sa nacionalnog nivoa se ne podupire kultura. U proračunu nema inicijalnih sredstava za školsku sportsku dvoranu, konzumirana je građevinska dozvola. U tome se surađuje sa Karlovačkom županijom. Grad Duga Resa je prijavio projekt ITU mehanizmu, nije to učinila Županija s ostalim projektima škola. Vidjet će se potrebna sredstva i rebalansom osigurati.

Potvrdio je da ljudima u sustavu treba povećati plaće i materijalna prava. Grad je vezao isplate u Gradu sa isplata po svojim ustanovama. Prema raspoloživim sredstvima iste su isplate materijalnih prava zaposlenima u Gradu, Pučkom otvorenom učilištu, Gradskoj knjižnici i čitaonici i Dječjem vrtiću i mišljenja je da je to korektno.

Službenih putovanja ove godine nije bilo, iako su bila planirana. Sve je vezano za kovid. Više su bili web-inari. Prijavljena je Fondu za hitne intervencije digitalizacija cijelog sustava (zelena komponenta i digitalizacija javne uprave). Dobilo bi se više sredstava od Europe za modernizaciju javne uprave. Za sada treba imati minimum kojim se moraju pratiti zakonske promjene i tokove koje odredi država (stranicu i programe).

Na kraju svog obrazloženja gradonačelnik je pozvao na zajedništvo. Nije bilo lako niti gradskoj upravi donositi odluke, trošiti proračunska sredstva ove godine, predviđati što će se dogoditi iduće godine, održati sustav. Mišljenja je da se nije zaletjelo s nekim uređenjima i projektima. Razmišljalo se o očuvanju i stabilnosti proračuna, ne samo promidžbe, politike i izbora koji su sljedeće godine. Čuva se novac za aglomeraciju. Ide modernizacija i proširenje javne rasvjete koja će se plaćati iz uštede potrošene struje.

U raspravama vijećnici osim traženih pojašnjenja nisu iznijeli prijedloge za izmjenama ili dopunama predloženog proračuna.

Predsjednik Gradskog vijeća zaključio je raspravu i dao prijedlog zaključka na glasovanje. Prihvaćen je s 11 glasova ZA, 6 vijećnika bilo je UZDRŽANO u glasovanju.

**Gradsko vijeće donijelo je Proračun Grada Duge Rese za 2021. godinu i projekcije za 2022. i 2023. godinu, u predloženom tekstu.**

4./ Odluka o izvršavanju Proračuna Grada Duge Rese za 2021. godinu, donošenje,

Predsjednik Gradskog vijeća upoznao je s točkom dnevnog reda za koju je prijedlog Odluke s obrazloženjem dostavljen u radnim materijalima uz poziv za sjednicu. Predlaže se Gradskom vijeću na raspravu i donošenje u predloženom tekstu.

Predlagatelj je gradonačelnik, a izvjestitelj za predlagatelja pročelnica Mira Fudurić-Kurelić kojoj je predsjednik Vijeća dao riječ. Pročelnica je ukratko upoznala s predloženom Odlukom koja je usaglašena sa Zakonom o proračunu i Zakonom o izvršavanju državnog proračuna. Kao i svake godine sadrži sve propisane odredbe. Pročelnica je posebno pojasnila postupak zaduženja i iznos zaduženja koji će se sigurno na idućoj sjednici mijenjati jer se određuje prema ostvarenim prihodima u 2020. g. godini što se još ne zna koji je točan iznos. Zaduženje za HBOR ne ulazi u ovo zaduženje, napomenula je pročelnica.

***/U radu sjednice nije sudjelovao vijećnik Matija Katić. 16 je vijećnika./***

Predsjednik Gradskog vijeća otvorio je raspravu za koju se nitko od vijećnika nije javio pa je predsjednik dao prijedlog zaključka na glasovanje. Prihvaćen je s 12 glasova ZA. 4 vijećnika bila su UZDRŽANA u glasovanju.

**Gradsko vijeće donijelo je je Odluku o izvršavanju Proračuna Grada Duge Rese za 2021. godinu, u predloženom tekstu.**

5./ Plan nabave roba, radova i usluga za 2021. godinu, donošenje.

Prijedlog Plana, s obrazloženjem, dostavljen je u radnim materijalima uz poziv za sjednicu. Daje se Gradskom vijeću na raspravu i donošenje u predloženom tekstu.

***/Radu sjednice uključio se Matija Katić. Prisutno je 17 vijećnika./***

Predlagatelj je gradonačelnik, a izvjestitelj za predlagatelja pročelnica Mira Fudurić-Kurelić. Predsjednik Vijeća dao je riječ izvjestitelju. Pročelnica je napomenula da nabave koje nisu iz nekog razloga izvršene u prošloj godini obuhvaćene su ovim Planom. Upoznala je i objasnila koje nabave su predviđene Planom.

Predsjednik Gradskog vijeća otvorio je raspravu. Vijećnici nisu imali primjedbi na dostavljen predloženi Plan pa je predsjednik dao prijedlog zaključka na glasovanje. Prihvaćen je s 12 glasova ZA. 5 vijećnika bilo je UZDRŽANO u glasovanju.

**Gradsko vijeće donijelo je Plan nabave roba, radova i usluga za 2021. godinu, u predloženom tekstu.**

6./ Odluka o zaduženju Grada Duge Rese za ESIF kredit za javnu rasvjetu namijenjen za modernizaciju sustava javne rasvjete Grada Duge Rese od HBOR-a, donošenje.

Prijedlog Odluke dostavljen je vijećnicima e-mailom i na adrese stanovanja. Daje se Gradskom vijeću na raspravu i donošenje u predloženom tekstu.

Predlagatelj je gradonačelnik, a izvjestitelj za predlagatelja pročelnica Mira Fudurić-Kurelić kojoj je predsjednik Vijeća dao riječ. Pročelnica je obrazložila predloženu Odluku kojom se odobrava zaduženje Grada Duge Rese za podizanje kredita u iznosu od 5.000.000,00 kn kod Hrvatske banke za obnovu i razvitak u sklopu financijskog instrumenta „ESIF Krediti za javnu rasvjetu“. Pročelnica je upoznala s uvjetima za dobivanje kredita koji su navedeni u članku 2. predložene Odluke.

Predsjednik Gradskog vijeća otvorio je raspravu.

Vijećnik Zlatko Grčić osvrnuo se u raspravi na članak 27., zadnji stavak, Odluke o izvršenju proračuna koji je pročitao. Misli da nije ispravno obzirom na obrazloženje proračuna gdje je navedeno 5 miliona kn za rasvjetu, 1,5 milion kn za aglomeraciju. Traži pojašnjenje.

Vezano na predloženu Odluku osvrnuo se uštedu u iznosu 590.000,00 kn zamjenom rasvjete i zanima ga mogućnost smanjenja roka otplate kredita obzirom da je rečeno da će biti sve teže vrijeme.

Vijećnik Jasmin Sarvan pročitao je kraj prvog odlomka obrazloženja i posebno istaknuo „ljudsko zdravlje te sigurnost u prometu“. Zanima ga da li je time predviđeno postavljanje 5-6 rasvjetnih tijela kod NTL-a na potezu do benzinske postaje Ina.

Na pješačkom prijelazu kod pekare Vuljanić potrebno je postaviti i svjetlosni signal. Vijećnik je napomenuo, jer je na tu potrebu upozoravao i ranije, da za to pita zadnji puta i apelira da se to do izbora napravi.

Pročelnica Mira Fudurić-Kurelić odgovorila je da će Odluka o izvršenju proračuna biti korigirana s mogućim iznosom zaduženja. Proračunom za aglomeraciju je predviđeno 1,5 miliona kuna. Javna nabava za te radove još nije završena. Radi se o komercijalnom kreditu i biti će naknadna Odluka i izmjena Odluke o izvršenju. Zna se za 5 miliona kn kredita kod HBOR-a za koji imamo elaborat. To ne ide na javnu nabavu, ali je potrebna suglasnost Vlade i iznad je 20% mogućnosti proračuna. Upoznala je s uštedom električne energije javne rasvjete prema izrađenom Elaboratu. Pročelnica je odgovorila vijećniku Jasminu Sarvanu da se radi o zamjeni žarulja i novoj javnoj rasvjeti. Ovih dana bi trebali biti postavljeni stupovi i lampe (20). Provedena je nabava i biti će postavljeno. Zaključen je ugovor s ENOM.

Vezano na predloženu Odluku o zaduženju za kredit gradonačelnik Tomislav Boljar naglasio je da navedeni kredit ne ide u % kreditne zaduženosti Grada. Plaća se iz uštede električne energije po kamatnoj stopi 0,25%. Upitno je da li postoji potreba da bi se ranije vratio kredit obzirom na povoljnu kamatu, ali to će se vidjeti prema stanju proračuna.

Za aglomeraciju su se javili izvođači, u fazi provjere su. Energetski projekt poslan je u HBOR i prihvaćen. Planirana je modernizacija postojeće i postavljanje nove rasvjete.

Cijena aglomeracije je oko 50 miliona veća od planirane jer su bile planirane preniske cijene rada i robe. Kad se podijele udjeli na Hrvatske vode i sve sudionike u projektu aglomeracije znat ćemo svoj iznos i ići ćemo prema kreditnom zaduženju za prihvatljive troškove. Prema najavi Vlade i taj kredit za sufinanciranje europskih projekata ne bi trebao ulaziti u zaduženje Grada. Gradonačelnik je pojasnio prihvatljive i neprihvatljive troškove. Ići će se na rebalans u drugom mjesecu i potpisivanje ugovora s Hrvatskim vodama i Gradom Karlovcem.

Predviđena je modernizacija postojeće i postavljanje nove rasvjete, odgovorio je vijećniku Jasminu Sarvanu,

Predsjednik Gradskog vijeća zaključio je raspravu i dao prijedlog zaključka na glasovanje. Prihvaćen je jednoglasno sa 17 glasova ZA

**Gradsko vijeće donijelo je Odluku o zaduženju Grada Duge Rese za ESIF kredit za javnu rasvjetu namijenjen za modernizaciju sustava javne rasvjete Grada Duge Rese od HBOR-a, u predloženom tekstu.**

7./ Odluka o kapitalnoj pomoći tvrtki Komunalno Duga Resa d.o.o. za izgradnju kanalizacije-podsustav Belavići: Sv. Petar – Gorica i Šeketino Brdo, donošenje,

Prijedlog Odluke dostavljen je u radnim materijalima uz poziv za sjednicu. Daje se Gradskom vijeću na raspravu i donošenje u predloženom tekstu.

Predlagatelj je gradonačelnik, a izvjestitelj za predlagatelja pročelnica Mira Fudurić-Kurelić. Predsjednik Gradskog vijeća dao joj je riječ. Obrazložila je predloženu Odluku kojim je predložena kapitalna pomoć u iznosu 124.867,12 kn tvrtki Komunalno Duga Resa d.o.o. za izgradnju kanalizacije – podsustav Belavići: Sveti Petar – Gorica i Šeketino Brdo.

***/Vijećnik Marijo Popovački najavio je svoje isključenje.***

***Nastavak rada sjednice pratilo je 16 vijećnika./***

Predsjednik Gradskog vijeća otvorio je raspravu. Nitko se od vijećnika nije javio za riječ pa je dao prijedlog zaključka na glasovanje. Prihvaćen je jednoglasno s 16 glasova ZA

**Gradsko vijeće donijelo je Odluku o kapitalnoj pomoći tvrtki Komunalno Duga Resa d.o.o. za izgradnju kanalizacije-podsustav Belavići: Sv. Petar – Gorica i Šeketino Brdo, u predloženom tekstu.**

8./ Odluka o kapitalnoj pomoći tvrtki Komunalno Duga Resa d.o.o. za sanaciju gubitaka vode – Duga Resa i okolne općine, donošenje,

Prijedlog Odluke dostavljen je u radnim materijalima uz poziv za sjednicu. Daje se Gradskom vijeću na raspravu i donošenje u predloženom tekstu.

Predlagatelj je gradonačelnik, a izvjestitelj za predlagatelja pročelnica Mira Fudurić-Kurelić kojoj je predsjednik Gradskog vijeća dao riječ da obrazloži predloženo.

Odlukom se predlaže kapitalna pomoć tvrtki Komunalno Duga Resa d.o.o. za sanaciju gubitaka vode područja Duge Rese i okolnih općina. U ukupnom iznosu investicije udio Grada Duge Rese je 9,61% (347.521,63 kn), sukladno potpisanom ugovoru sa Komunalnim Duga Resa d.o.o. i susjednim općinama.

Predsjednik Gradskog vijeća otvorio je raspravu o predloženoj Odluci.

Za riječ se javio vijećnik Miroslav Furdek koji je u raspravi zahvalio rukovodstvu Komunalnog Duga Resa d.o.o. i svim djelatnicima na izuzetno uloženom trudu na potpisivanju svih ugovora i efikasno napravljenom na način da su bitne uštede na gubicima vode na području Grada i okolnih općina, a red je Gradskom vijeću da svojim odlukama financijski prati ugovorene obveze.

Direktor Komunalnog Duga Resa d.o.o. Ivan Klokočki upoznao je s novim Ugovorima u vrijednosti 8,5 miliona kuna predviđenih investicija za novu godinu kojima bi bilo obuhvaćeno Šeketino Brdo (smanjenje gubitaka vode), rekonstrukcija Bukovlja i Novigrada na Dobi. Biti će vodoistražni radovi na području Velemerića i uređenje vodocrpilišta čime će Duga Resa i desna obala dobiti kvalitetnu vodu.

U raspravi nije bilo primjedbi na predloženu Odluku. Predsjednik Vijeća zaključio je raspravu i dao prijedlog zaključka na glasovanje. Prihvaćen je jednoglasno s 16 glasova ZA

**Gradsko vijeće donijelo je Odluku o kapitalnoj pomoći tvrtki Komunalno Duga Resa d.o.o. za sanaciju gubitaka vode – Duga Resa i okolne općine, u predloženom tekstu.**

9./ Program građenja objekata i uređaja komunalne infrastrukture u Gradu Dugoj Resi za 2021., donošenje,

Predloženi Program dostavljen je vijećnicima u radnim materijalima, uz poziv za sjednicu.

Predlagatelj je gradonačelnik. Izvjestitelj za predlagatelja je pročelnik Mladen Rakočević kojem je predsjednik dao riječ da obrazloži predloženi Program.

Pročelnik je upoznao s planiranim radovima izgradnje predložene Programom za čiju realizaciju je planiran ukupan iznos od 9.968.760,00 kn.

Predsjednik Gradskog vijeća otvorio je raspravu u kojoj je vijećnik Matija Katić istaknuo da u 2021. i projekciji za 2022. g. nema predviđene izgradnje sekundarne kanalizacije u Mrežničkom Varošu gdje nisu izgrađena još dva odvojka. Vijećnika zanima zašto to nije obuhvaćeno predloženim Programom?

Vijećniku su odgovorili direktor Komunalnog Duga Resa d.o.o. Ivan Klokočki i gradonačelnik Tomislav Boljar. U te radove se ide, kad Hrvatske vode daju sredstva i Grad će financijski pratiti u svom dijelu. Ta dva odvojka sigurno dolaze na red i nada se što prije.

Predsjednik Gradskog vijeća zaključio je raspravu u kojoj nisu predložene izmjene ili dopune predloženog Programa. Dao je prijedlog zaključka na glasovanje. Prihvaćen je jednoglasno s 16 glasova ZA.

**Gradsko vijeće donijelo je Program građenja objekata i uređaja komunalne infrastrukture u Gradu Dugoj Resi za 2021., u predloženim tekstu.**

10./ Program održavanja komunalne infrastrukture u Gradu Dugoj Resi za 2021., donošenje,

Predloženi Program održavanja, s obrazloženjem, dostavljen je vijećnicima u radnim materijalima, uz poziv za sjednicu.

Predlagatelj je gradonačelnik, a izvjestitelj za predlagatelja je pročelnik Mladen Rakočević kojem je predsjednik Vijeća dao riječ. Ukratko je obrazložio predloženi Program i upoznao s planiranim održavanjima za čiju realizaciju je planiran iznos od 5.417.993,00 kn.

Nitko se nije javio za raspravu pa je predsjednik Gradskog vijeća dao prijedlog zaključka na glasovanje. Prihvaćen je jednoglasno s 16 glasova ZA

**Gradsko vijeće donijelo je Program održavanja komunalne infrastrukture u Gradu Dugoj Resi za 2021., u predloženom tekstu.**

11./ Program javnih potreba u kulturi Grada Duge Rese za 2021., donošenje,

Prijedlog Programa s obrazloženjem dostavljen je vijećnicima u radnim materijalima, uz poziv za sjednicu. Predlagatelj je gradonačelnik, a izvjestitelj za predlagatelja je pročelnica Kristina Luketić.

Predsjednik Gradskog vijeća dao je riječ izvjestitelju pročelnici Kristini Luketić. Ukratko je upoznala s predloženim Programom kojim se utvrđuju aktivnosti i djelatnosti u kulturi od značaja za Grad Dugu Resu prvenstveno za financiranje dviju ustanova u vlasništvu Grada i udruga u kulturi. Za realizaciju djelatnosti u kulturi proračunom su predviđena sredstva u iznosu od 1.913.550,00 kn.

Otvorena je rasprava u kojoj je vijećnik Vjekoslav Tutek skrenuo pozornost na nedostatna sredstva za rad udruga u kulturi koje moraju financirati i struče voditelje. Vijećnik je podsjetio na pomoć Grada Glazbenoj školi Karlovac u iznosu **10.**000,00 kn za kandidirani projekt. Vijećnik smatra boljim da su ta sredstva dana dječjoj tamburaškoj sekciji Grada koja bi ih utrošila na kupnju ili popravak instrumenata.

Za riječ se javio gradonačelnik Tomislav Boljar i obrazložio namjere Grada u participiranju projekta Glazbene škole i ne bi bilo u redu da se odustalo. Za gradske udruge u kulturi pokušat će se iznaći sredstva.

Nitko od vijećnika nije predložio izmjenu ili dopunu Programa.

Zaključena je rasprava. Predsjednik je prijedlog zaključa dao na glasovanje. ZA je glasovalo 14 vijećnika, 2 su vijećnika bila UZDRŽANA u glasovanju.

**Gradsko vijeće donijelo je Program javnih potreba u kulturi Grada Duge Rese za 2021., u predloženom tekstu.**

***/U rad sjednice nije uključen vijećnik Zlatko Grčić. Rad sjednice prati 15 vijećnika./***

12./ Program javnih potreba u školstvu-iznad standarda Grada Duge Rese za 2021., donošenje,

Prijedlog Programa dostavljen je vijećnicima u radnim materijalima, uz poziv za sjednicu

Predlagatelj je gradonačelnik. Izvjestitelj za predlagatelja je pročelnica Kristina Luketić. Pročelnica je ukratko upoznala s načinom realizacije Programa za koji se u proračunu osiguravaju sredstva u ukupnom iznosu od 1.200.000,00 kn raspoređenim prema namjenama navedenim u dostavljenom Programu.

Predsjednik Gradskog vijeća otvorio je raspravu. Nitko od vijećnika nije se javio za sudjelovanje u raspravi pa je predsjednik dao prijedlog zaključka na glasovanje. Prihvaćen je jednoglasno s 15 glasova ZA

**Gradsko vijeće donijelo je Program javnih potreba u školstvu-iznad standarda Grada Duge Rese za 2021., u predloženom tekstu.**

13./ Program javnih potreba u predškolskom odgoju i obrazovanju za Grad Dugu Resu za 2021, donošenje,

Predsjednik Gradskog vijeća upoznao je s točkom dnevnog reda za koju je obrazloženi prijedlog Programa dostavljen je vijećnicima u radnim materijalima, uz poziv za sjednicu.

Predlagatelj je gradonačelnik. Izvjestitelj za predlagatelja je pročelnica Kristina Luketić kojoj je predsjednik Gradskog vijeća dao riječ da obrazloži prijedlog. Predloženim Programom utvrđen je oblik, opseg i način zadovoljavanja javnih potreba u djelatnosti predškolskog odgoja i obrazovanja i skrbi o djeci predškolske dobi. Osiguranim sredstvima obavljanje djelatnosti ustanove Dječjeg vrtića Duga Resa. Prema predloženom Programu planirana su sredstva proračuna u iznosu 8.028.500,00 kn prvenstveno za isplatu plaća i ostalih davanja iz plaća djelatnika i za tekuće održavanje ustanove za osiguranje redovnog funkcioniranja ustanove i realizacije redovnog programa iz djelatnosti.

Predsjednik Gradskog vijeća otvorio je raspravu o prijedlogu. Nitko nije imao primjedbi niti se javio za sudjelovanje u raspravi.

Predsjednik Vijeća dao je prijedlog zaključka na glasovanje. Prihvaćen je jednoglasno s 15 glasova ZA

**Gradsko vijeće donijelo je Program javnih potreba u predškolskom odgoju i obrazovanju za Grad Dugu Resu za 2021., u predloženom tekstu.**

14./ Program javnih potreba u sportu Grada Duge Rese za 2021.g, donošenje,

Predsjednik Gradskog vijeća upoznao je s točkom dnevnog reda za koju je obrazloženi prijedlog Programa dostavljen vijećnicima u radnim materijalima, uz poziv za sjednicu.

Predlagatelj je gradonačelnik, a izvjestitelj za predlagatelja pročelnica Kristina Luketić. Za realizaciju aktivnosti po Programu osigurano je u proračunu Grada za 2021. g. 1.430.300,00 kn, a za namjene kako su u Programu navedene.

Otvorena je rasprava u kojoj je vijećnik, predsjednik Športske zajednice Grada Duge Rese iznio zadovoljstvo predloženim. Sve udruge u športu dobile su stopostotni iznos sredstava. Planirao je iznijeti amandman, no odustaje, nakon dogovora s pročelnicama.

Druge rasprave nije bilo. Nitko nije na predloženi Program imao primjedbi.

Predsjednik Gradskog vijeća zaključio je raspravu. Predložio je zaključak i dao na glasovanje. Prihvaćen je jednoglasno s 15 glasova ZA.

**Gradsko vijeće donijelo je Program javnih potreba u sportu Grada Duge Rese za 2021., u predloženom tekstu**

15./ Program javnih potreba za obavljanje djelatnosti Hrvatske gorske službe spašavanja – Stanice Karlovac za 2021. godinu, donošenje,

Prijedlog Programa dostavljen je vijećnicima u radnim materijalima, uz poziv za sjednicu.

Predlagatelj je gradonačelnik. Izvjestitelj za predlagatelja je pročelnica Kristina Luketić. Upoznala je s predloženim Programom kojim se za rad HGSS – Stanice Karlovac za 2021. g. osigurava 30.000,00 kn. Rebalansom proračuna nastojat će se taj iznos povećati.

Predsjednik Gradskog vijeća otvorio je raspravu. Vijećnici nisu imali primjedbi. Zaključena je rasprava. Predsjednik je dao prijedlog zaključka na glasovanje. Prihvaćen je jednoglasno s 15 glasova ZA.

**Gradsko vijeće donijelo je Program javnih potreba za obavljanje djelatnosti Hrvatske gorske službe spašavanja – Stanice Karlovac za 2021. godinu, u predloženom tekstu.**

16./ Program potpora poljoprivredi i ruralnom razvoju na području Grada Duge Rese za 2021., donošenje,

Prijedlog Programa dostavljen je vijećnicima u radnim materijalima, uz poziv za sjednicu.

Predlagatelj je gradonačelnik, a izvjestitelj za predlagatelja pročelnica Kristina Luketić. Obrazložila je Program potpora poljoprivredi i ruralnom razvoju za čiju realizaciju je proračunom predviđeno 213.000,00 kn.

Predsjednik Gradskog vijeća otvorio je raspravu. Nitko od vijećnika nije imao primjedbi. Zaključena je rasprava. Predsjednik je predložio zaključak i dao na glasovanje. Prihvaćen je jednoglasno s 15 glasova ZA.

**Gradsko vijeće donijelo je Program potpora poljoprivredi i ruralnom razvoju na području Grada Duge Rese za 2021., u predloženom tekstu.**

17./ Program socijalne pomoći iznad standarda za 2021. godinu, donošenje,

Prijedlog Programa dostavljen je vijećnicima u radnim materijalima, uz poziv za sjednicu.

Predlagatelj je gradonačelnik. Izvjestitelj za predlagatelja je pročelnica Kristina Luketić. Pročelnica je obrazložila predloženi Program kojim se uz Odluku o socijalnoj skrbi obrazložena prava i osigurana sredstva za pomoći građanima sukladno zakonskim odredbama dok su predloženim Programom socijalne pomoći iznad standarda za 2021. g. predviđeni oblici pomoći koji nisu zakonska obveza. Navedeni oblici pomoći s predloženim iznosima navedeni su u obrazloženju radnog materijala. Programom su za realizaciju Programa predviđena ukupna sredstva u iznosu 295.000,00 kn.

Predsjednik Gradskog vijeća otvorio je raspravu o prijedlogu. Vijećnici se nisu javili za sudjelovanje u raspravi. Predsjednik je dao prijedlog zaključka na glasovanje. Prihvaćen je jednoglasno s 15 glasova ZA.

**Gradsko vijeće donijelo je Program socijalne pomoći iznad standarda za 2021. godinu, u predloženom tekstu.**

18./ Financijski plan za provedbu prava propisanih Odlukom o socijalnoj skrbi Grada Duge Rese za 2021. godinu, donošenje,

Prijedlog Plana dostavljen je vijećnicima u radnim materijalima, uz poziv za sjednicu.

Predlagatelj je gradonačelnik, a izvjestitelj za predlagatelja je pročelnica Kristina Luketić. Predsjednik Gradskog vijeća dao je riječ pročelnici. Obrazložila je predloženi Financijski plan za provedbu prava propisanih Odlukom o socijalnoj skrbi kojim su proračunom osigurana sredstva u iznosu 281.000,00 kn, raspoređena prema oblicima pomoći.

Predsjednik Gradskog vijeća otvorio je raspravu. Na predloženi Financijski plan vijećnici nisu imali primjedbi. Zaključena je rasprava i izvršeno glasovanje o zaključku koji je prihvaćen jednoglasno s 15 glasova ZA.

**Gradsko vijeće donijelo je Financijski plan za provedbu prava propisanih Odlukom o socijalnoj skrbi Grada Duge Rese za 2021. godinu, u predloženom tekstu**

19./ Program utroška sredstava šumskog doprinosa za 2020. godinu, donošenje,

Prijedlog Programa dostavljen je vijećnicima u radnim materijalima, uz poziv za sjednicu. Predlagatelj je gradonačelnik. Izvjestitelj za predlagatelja je pročelnica Kristina Luketić.

Predloženim Programom planiran je za 2020. g. šumski doprinos u iznosu 1.000,00 kn. Sredstva su namijenjena isključivo za financiranje izgradnje i održavanja komunalne infrastrukture.

Predsjednik Gradskog vijeća otvorio je raspravu o prijedlogu Programa. Nitko se nije javio za riječ pa je predsjednik dao prijedlog zaključka na glasovanje. Prihvaćen je jednoglasno s 15 glasova ZA

**Gradsko vijeće donijelo je Program utroška sredstava šumskog doprinosa za 2020. godinu, u predloženom tekstu.**

20./ Program utroška sredstava šumskog doprinosa za 2021. godinu, donošenje,

Prijedlog Programa dostavljen je vijećnicima u radnim materijalima, uz poziv za sjednicu.

Predlagatelj je gradonačelnik, a izvjestitelj za predlagatelja je pročelnica Kristina Luketić kojoj je predsjednik dao riječ da iznese obrazloženje za točku dnevnog reda. Namjena sredstava predviđena Programom ista je kako je navedeno i u prethodnoj točci i planiran je prihod s naslova šumskog doprinosa u iznosu 1.000,00 kn.

Otvorena je rasprava o Programu. Nitko nije imao primjedbi.

Predsjednik Gradskog vijeća zaključio je raspravu i dao prijedlog zaključka na glasovanje. Prihvaćen je jednoglasno s 15 glasova ZA.

**Gradsko vijeće donijelo je Program utroška sredstava šumskog doprinosa za 2021. godinu, u predloženom tekstu.**

21./Odluka o mjerama pomoći lokalnom gospodarstvu i stanovništvu za ublažavanje posljedica izazvanih bolešću COVID-19, donošenje,

Predsjednik Gradskog vijeća upoznao je s točkom dnevnog reda za koju je prijedlog Odluke o mjerama pomoći lokalnom gospodarstvu i stanovništvu za ublažavanje posljedica izazvanih bolešću COVID-19, s obrazloženjem, dostavljen u radnim materijalima uz poziv za sjednicu.

Predlagatelj je gradonačelnik. Izvjestitelj za predlagatelja je pročelnica Kristina Luketić kojoj je predsjednik Gradskog vijeća dao riječ za obrazloženje. Za vrijeme zabrane rada predviđeno je oslobađanje od plaćanja zakupnine za prostore i površine u vlasništvu Grada i komunalne naknade kako je regulirano predloženom Odlukom.

Predsjednik Gradskog vijeća otvorio je raspravu. Vijećnici nisu imali primjedbi.

Predsjednik je dao prijedlog zaključka na glasovanje. Prihvaćen je jednoglasno s 15 glasova ZA.

**Gradsko vijeće donijelo je Odluku o mjerama pomoći lokalnom gospodarstvu i stanovništvu za ublažavanje posljedica izazvanih bolešću COVID-19, u predloženom tekstu.**

22./ Analiza stanja sustava civilne zaštite na području Grada Duge Rese, donošenje,

Predsjednik Gradskog vijeća upoznao je s točkom dnevnog reda. Analiza stanja sustava civilne zaštite dostavljena je u radnim materijalima, uz poziv za sjednicu.

Predlagatelj je gradonačelnik. Izvjestitelj za predlagatelja je pročelnica Kristina Luketić. Ukratko je obrazložila dostavljenu analizu. Propisano je da predstavničko tijelo, na prijedlog izvršenog tijela, u postupku donošenja proračuna ili jedanput godišnje, razmatra i usvaja godišnju analizu stanja sustava civilne zaštite za svoje područje.

Otvorena je rasprava. Nitko od vijećnika nije imao primjedbi na dostavljenu analizu. Zaključena je rasprava. Predsjednik Gradskog vijeća dao je prijedlog zaključka na glasovanje. Prihvaćen je jednoglasno s 15 glasova ZA

**Gradsko vijeće donijelo je Analizu stanja sustava civilne zaštite na području Grada Duge Rese za 2020. godinu, u predloženom tekstu.**

***/Vijećnik Matija Katić ne prati rad sjednice. Uključeno je 14 vijećnika/.***

23./ Smjernice za organizaciju i razvoj sustava civilne zaštite 2021.-2024. na području Grada Duge Rese, donošenje,

Predsjednik Gradskog vijeća upoznao je s točkom dnevnog reda. Prijedlog Smjernica dostavljen je u radnim materijalima, uz poziv za sjednicu.

Predlagatelj je gradonačelnik. Izvjestitelj za predlagatelja je pročelnica Kristina Luketić kojoj je predsjednik Vijeća do riječ. Obrazložila je predložene smjernice. Donose se za četverogodišnje razdoblje 2021. – 2024. g. Temeljem članka 17. Zakona o sustavu civilne zaštite JLS dužne su organizirati poslove iz svog samoupravnog djelovanja koji se odnose na planiranje, razvoj, učinkovito funkcioniranje i financiranje sustava civilne zaštite. JLS dužna je jačati i nadopunjavati spremnost postojećih operativnih snaga sustava civilne zaštite na svom području sukladno Procjeni rizika i planu djelovanja civilne zaštite.

Predsjednik Gradskog vijeća otvorio je raspravu. Vijećnici nisu imali primjedbi na predložene Smjernice.

Zaključena je rasprava. Predsjednik Vijeća predložio je zaključak i dao na glasovanje. Prihvaćen je jednoglasno s 14 glasova ZA.

**Gradsko vijeće donijelo je Smjernice za organizaciju i razvoj sustava civilne zaštite 2021.-2024. na području Grada Duge Rese, u predloženom tekstu.**

24./ Godišnji plan razvoja sustava civilne zaštite na području Grada Duge Rese u 2021. godini s financijskim učincima za trogodišnje razdoblje, donošenje,

Prijedlog Plana s obrazloženjem dostavljen je u radnim materijalima, uz poziv za sjednicu.

Predlagatelj je gradonačelnik, a izvjestitelj za predlagatelja pročelnica Kristina Luketić. Obrazložila je predloženi Godišnji plan. Godišnji plan razvoja sustava civilne zaštite koji se odnosi na zakonski određeni rok nužno je uskladiti i funkcionalno objediniti aktivnosti svih subjekata civilne zaštite koje se odnose na provođenje mjera i aktivnosti civilne zaštite. Predlaže se donošenje Godišnjeg plana u dostavljenom tekstu.

Predsjednik Gradskog vijeća otvorio je raspravu. Vijećnici nisu imali primjedbi na predložene Smjernice.

Zaključena je rasprava. Predsjednik Vijeća predložio je zaključak i dao na glasovanje. Prihvaćen je jednoglasno s 14 glasova ZA.

**Gradsko vijeće donijelo je Godišnji plan razvoja sustava civilne zaštite na području Grada Duge Rese u 2021. godini s financijskim učincima za trogodišnje razdoblje, u predloženom tekstu.**

25./ Odluka o kapitalnoj pomoći tvrtki Komunalno Duga Resa d.o.o. za sufinanciranje sanacije objekta – Novigrad na Dobri, donošenje.

Prijedlog Odluke dostavljen je vijećnicima e-mailom. Isti se daje Gradskom vijeću na raspravu i donošenje u predloženom tekstu.

Predlagatelj je gradonačelnik. Izvjestitelj za predlagatelja je pročelnica Mira Fudurić-Kurelić. Obrazložila je predloženu Odluku kojom se predlaže odobrenje sredstva u iznosu 137.567,62 kn za sufinanciranje sanacije objekta Novigrad na Dobri.

Predsjednik Gradskog vijeća otvorio je raspravu u kojoj je direktor Komunalnog Duga Resa d.o.o. Ivan Klokočki pojasnio da se radi o rebalansu Hrvatskih voda iz razloga što su dva programa zapostavljena u 2020. g. i da bi se dovršile određene investicije. U dvanaestom mjesecu dobiveno je dva miliona kuna za dovršenje programa i projekata, da se investicije privedu kraju.

O predloženoj Odluci nitko se nije javio za raspravu. Predsjednik Gradskog vijeća dao je prijedlog zaključka na glasovanje. Prihvaćen je jednoglasno s 14 glasova ZA

**Gradsko vijeće donijelo je Odluku o kapitalnoj pomoći tvrtki Komunalno Duga Resa d.o.o. za sufinanciranje sanacije objekta – Novigrad na Dobri, u predloženom tekstu.**

U nastavku vijećnik Zlatko Matičić istaknuo je problem s vodom u Petrinji i predložio direktoru ukoliko bi mogao poslati tamo za pomoć tim vodoinstalatera na što je direktor Ivan Klokočki upoznao sa stalnim kontaktima s Hrvatskim vodama i oni znaju da su im na raspolaganju i da će se odazvati na njihov poziv.

Potpredsjednica Gradskog vijeća Ljiljana Galić iznijela je digresiju i konstatirala povredu članka 88. Poslovnika Gradskog vijeća jer je onemogućeno županijskim vijećnicima sudjelovanje na ovoj sjednici Gradskog vijeća. Tako je bilo i u mjesecu ožujku i travnju, a sada nisu dobili niti materijale.

Gradonačelnik Tomislav Boljar odgovorio je na opasku da je prijenos Županijske skupštine bio na način da vijećnici nisu mogli sudjelovati, samo e-mailom glasovati. Nije korona za sve razlog. Nije bilo zle namjere u tome. Razlika je u tome da je omogućeno gradskim vijećnicima aktivno sudjelovanje u raspravi i nastojati održati stabilnost veze.

Zahvalila je što se omogućeno da su vijećnici u boljoj poziciji od županijskih vijećnika, ali oni su htjeli biti s nama. Nada se da će biti zadovoljni.

Predsjednik Gradskog vijeća zahvalio je svima na radu. Nikada nije bila intencija bilo kakvog ograničavanja pristupa županijskim vijećnicima, čak se bilo pretolerantno u nekim okolnostima. Ovo je novo normalno obzirom na okolnosti. Nada se da neće zamjeriti županijski vijećnici, no oni koji odlučuju imali su priliku za raspravu i vjeruje da su donesene kvalitetne odluke.

Predsjednik je čestitao predstojeće blagdane i zaključio sjednicu.

Dovršeno u 13,35 sati.

Zapisnik sastavila **PREDSJEDNIK GRADSKOG VIJEĆA**

Mirjana Duganić Ivan Moguš